e L UZEPPI BRIFFA , twieled nhar it-12 ta' Mejju 1901 fir-raħal ta' Birkirkara. Kien it-tieni wild għal Gużeppi w Karmni, li barra lilu kellhom sitt itfal oħra. Wieħed jista jgħid li Ġużeppi twieled ġo familja b' talenti artistiċi, għaliex kemm nannuh Franġisk u kif ukoll missieru kienu jaqilgħu l-għixien tagħhom bħala dekoraturi tal-knejjes. Sa minn ċkunitu, Ġużeppi wera l-ħajra għad-disinn u għat- tpinġija, u ta' tliet snin diġa' kont issibu jħallat iż-żebgħa għal missieru. Missieru ma damx ma induna b' dan, iżda ma' kellux ħajra li jibgħatu jistudja w jtejjeb it-talenti tiegħu. Fl-1916, waqt li d-dinja kienet maħkuma mill-ewwel Gwerra Dinjija, Ġużeppi ngħaqad mar-Roval Malta Ar- tillerv, fejn għalkemm kien iservi ta' skrivan qatt ma nesa' d-disinn, sakemm ġie innutat b' apprezzament mis-superjuri tiegħu, li kienu jinkoraġġuh jieħu l-arti bis-serjeta'. Fost dawn kien hemm il-Maġġur A. E. James, li ħajjar lil Ġużeppi sabiex jidħol fl-iskola ta' l- arti li kien hemm Sant' lermu, fejn dam sentejn. Wara li ħalla din l-iskola, Ġużeppi kien jitħarreġ taħt il-famuż pittur Malti Caruana Dingli l-kbir, li kien dak iż-żmien jgħallem fl-Iskola ta' l-Arti fil-Belt. L-ewwel biċċa xogħol, biex ngħidu hekk li Ġużeppi għamel bis-serjeta' kienet ritratt tal-Kanonku Alfons Borg, li meta rah lest, tant għoġbu li malajr qabbad lil Ġużeppi sabiex jagħmel żewġ kwadri fis-santwarju tal- Herba, li jirrapreżentaw it-twelid u l-preżentazzjoni. Soċjeta' Każin Santa Liena s Banda Duke of Connaught's Own s FESTA 2000 Dan għamlu fl-1923. Meta Ġużeppi lesta x-xogħol, il-Kapitlu Elenjan, tant għoġbu x-xogħol li qabbad min-naħa tiegħu lil Briffa sabiex jiddekora l-knisja ta' l-Immakulata Kunċizzjoni, xogħol li meta lestih rebbħu borża ta' studju fir-Regia Accademia di Belle Arti mogħti mill- Malta Societv of Arts, Manufacture £ Commerce. Ġużeppi mar Ruma fl-1925 u hemmhekk studja wkoll fil-British School of Arts ' u ħa sehem f' bosta wirjiet li kienu jagħmlu l-istudenti ta' dawn l- akkademji. Hawnhekk hu dam sa l-1930. Mal-wasla tiegħu lura Malta, ġie mqabbad jagħmel żewġ pitturi għall-A gostinjani ta' Għawdex, xogħol li dam jagħmlu sentejn u li tah il-fama bħala l-aqwa pittur żagħżugħ ta' żmienu. Fl-1931, iżżeweġ lill-Karkariża Rożina Muscat, u kellhom 7 ulied, li sfortunatament ħadd minhom ma kompla fuq il-linja ta' missierhom. Wara x-xogħol għall-A gostinjani f' Għawdex, Briffa ġie mqabbad ipitter il-koppla tal-Bażilika ta' l-Isla, fejn pinġa xena li turi l-Vittorja tal-Maltin fuq it-Torok waqt l-Assedju l-kbir. Wara x-xogħol fil-Bażilika ta' l-Isla, Ġużeppi qatt ma ħares lura w baqa' għaddej minn xogħol għall- ieħor, sakemm wasal sabiex jirtira. Briffa ħadem ġewwa bosta knejjes Maltin u Għawdxin, fosthom, il-parroċċa ta' San Ġorġ (Malta), ta' Kerċem, San Franġisk tar-Rabat (Malta), fil-knisja ta' San Pawl ta' Birkirkara, fil-parroċċa ta' San Gwann, tal-Gżira, Ħal Kirkop, ta' Pinu (Għawdex) u f' bosta knejjes u parroċċi oħra mxerrda ma' dawn il- gżejjer. Matul il-gwerra, iġġarfu bosta knejjes, bir-riżultat li ntilfu bosta opri artistiċi. Ma' dawn wieħed għandu wkoll jgħodd xogħolijiet minn ta' Briffa, bħal fil-każ tax-xogħol li kien għamel fil-koppla tal-Bażilika ta' l-Isla, li ġġarfet kompletament taħt il-qilla ta' l-għadu. Minkejja li Ġużeppi kien aktar magħruf għax-xogħol fil-knejjes, dan xorta waħda kien ipitter xogħol profan, biss forsi l-aktar għall-ħbieb. Għal qalbu ħafna kellu l-istudju ta' l-anatomija. Nhar it-Tlieta, 13 ta' Jannar 1987, Ġużeppi Briffa, miet fil-għomor ta' 85 sena, wara karriera artistika twila li għamlitlu isem.